**У     С     Т     А     В**

**НА  НАРОДНО ЧИТАЛИЩЕ**

**„ПРОБУДА – 1909Г.“ СЕЛО БРЕСТОВО, ОБЩИНА ЛОВЕЧ**

**ГЛАВА ПЪРВА**

**ОБЩИ ПОЛОЖЕНИЯ**

**Чл.1**  С този Устав се уреждат основните положения на вътрешно-нормативната уредба на Народно Читалище „ПРОБУДА – 1909 Г.” с.БРЕСТОВО, устройство , управление,  дейност, имущество, финансиране, издръжка и прекратяване.  
  
**Чл.2** (1) Народно Читалище „ПРОБУДА – 1909Г.” с. БРЕСТОВО е традиционно самоуправляващо се българско културно-просветно сдружение в село БРЕСТОВО , което изпълнява и държавни културно-просветни задачи. В неговата дейност могат да участват всички физически лица без оглед на ограничения на възраст, пол, политически и религиозни възгледи и етническо самосъзнание, които зачитат и спазват устава на читалището.

(2) НЧ „ПРОБУДА – 1909Г.” с. БРЕСТОВО е юридическо лице с нестопанска цел. То е създадено през 1909 г. и функционира на основание на Закона за народните читалища, Закона за юридическите лица с нестопанска цел и този Устав.

(3) Наименованието на Читалището е: **Народно читалище „ПРОБУДА-1909Г.”** село Брестово.

(4) НЧ „ПРОБУДА – 1909Г.” с. БРЕСТОВО, работи в тясно взаимодействие с учебни заведения, културни институти, обществени и стопански организации, фирми, и др. извършващи или подпомагащи културно-просветна и социална дейност.

(5) НЧ „ПРОБУДА – 1909Г.” с. БРЕСТОВО поддържа отношения на сътрудничество, координация и партньорство с държавни и общински органи и организации, на които законите възлагат определени задължения. Читалището съобразява своята дейност със стратегията в областта на културата и с годишната програма на Общината за развитие на читалищната дейност, като участва активно в организацията и провеждането на общоградски и общински културни прояви.

(6) НЧ „ПРОБУДА – 1909Г.” с. БРЕСТОВО има за седалище село БРЕСТОВО, община Ловеч, където се намира и адреса на управлението му, както следва: с. Брестово, ул. ,,Могилска” № 1А, общ. Ловеч, обл. Ловеч.

**ГЛАВА ВТОРА**

**ЦЕЛИ И ДЕЙНОСТИ**

**Чл.3** (1) Целите на НЧ „ПРОБУДА – 1909 Г.” с. БРЕСТОВО, са да задоволяват потребностите на гражданите, свързани със:

1. Развитие и обогатяване на културния живот, социалната и образователната дейност в района на с. Брестово.

2. Запазване на обичаите и традициите на българския народ и в частност на местните обичаи и традиции;

3. Разширяване на знанията на гражданите и приобщаването им към ценностите и постиженията на науката, изкуството и културата;

4. Възпитаване и утвърждаване на националното самосъзнание;

5. Възпитаване в дух на демократизъм, родолюбие и общочовешка нравственост;

6. Развитие на творческите заложби на участниците в дейността на читалището;

7. Осигуряване условия за развитие на младежки дейности, с които да се задоволяват потребностите на младите хора.

(2) Читалището осъществява дейност в обществена полза;

(3) За постигане на целите, НЧ „ПРОБУДА – 1909Г.” с. БРЕСТОВО развива следните основни дейности:

1. Развива и подпомага любителското художествено творчество;

2. Организиране на школи, кръжоци, курсове, клубове, кино- и видеопоказ, празненства, концерти, фестивали, събори, чествания и младежки дейности;

3. Събиране и разпространяване на знания за родния край;

4. Създаване и съхраняване на музейни колекции, съгласно Закона за културното наследство;

5. Поддържа библиотека, читални, фото-, фоно-, филмо- и видеотеки, както и създава и поддържа електронни информационни мрежи.

6. Предоставя компютърни и интернет услуги.

(4) Народно читалище НЧ „Пробуда – 1909Г.” с. БРЕСТОВО може да развива допълнителна стопанска дейност, свързана с предмета на основната му дейност,в съответствие с действащото законодателство, като използва приходите от нея за постигане на определените в Устава цели. Читалището не разпределя печалба.

(5) Читалището няма право да предоставя собствено или ползвано от него имущество възмездно или безвъзмездно:

1. за хазартни игри и нощни заведения;

2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. за постоянно ползване от политически партии и организации;

4. на Председателя, Секретаря, членовете на Настоятелството и Проверителната комисия и на членовете на техните семейства.

**Чл.4**  НЧ „ПРОБУДА – 1909Г.” с.БРЕСТОВО може да се сдружава за постигане на своите цели, за провеждане на съвместни дейности и инициативи при условията и по реда на ЗНЧ.

**ГЛАВА ТРЕТА**

**УЧРЕДЯВАНЕ**

**Чл.5** НЧ „ПРОБУДА- 1909Г.” с. БРЕСТОВО е учредено на Общо събрание на членовете и може да бъде прекратено само съгласно условията на Глава Седма от този Устав и разпоредбите на ЗНЧ**.**

**Чл.6** (1) НЧ „ПРОБУДА- 1909Г.” с. БРЕСТОВО се вписва в Регистъра на организациите с нестопанска цел съгласно изискванията на действащата в България нормативна уредба.

(2) Всяка промяна в обстоятелствата, подлежаща на вписване в регистъра на ЮЛНЦ в Агенция по вписванията, трябва да бъде заявена в 14-дневен  срок от възникването й.

(3) След настъпване на промени по регистрацията на Читалището и в случаите, когато се налага, се актуализират досието и данните на читалището в обслужващата банка.

**ГЛАВА ЧЕТВЪРТА**

**ЧЛЕНСТВО**

**Чл.7**(1)  Членовете на читалището са индивидуални, колективни и почетни.

(2) Индивидуален член може да стане всеки  български гражданин по писмено заявление в читалището. Индивидуалните членове са действителни и спомагателни:

1. Действителни членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани;

2. Спомагателни членове са лица до 18 години, които нямат право да избират и да бъдат избирани; те имат право на съвещателен глас.

(3) Колективните членове съдействат за осъществяване целите на читалищата, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

**Чл.8**(1) Членството в НЧ „ПРОБУДА – 1909Г.” с. БРЕСТОВО се урежда, чрез подаване на молба до Председателя на ЧН до деня на провеждане на Общо събрание.

1. Членството на подалите молби през този период възниква веднага след приемането му на Общо събрание;

2. Всеки редовен член плаща членски внос от 2 (два) лева годишно, определен от Общото събрание.

3. Членството се удостоверява с членска карта заверена от Председателя или Секретаря.

(2) Членовете на НЧ „ПРОБУДА – 1909Г.” с. БРЕСТОВО имат право:

1. Да избират и да бъдат избирани в органите на управление на читалището;

2. Да получават информация за дейността на читалището и за решенията на неговите органи;

3. Да участват в обсъждането на въпроси, свързани с дейностите на читалището, да се ползват от имуществото му и от резултатите от дейността му по реда, предвиден в Устава;

**Чл.9** Членовете на НЧ „ПРОБУДА – 1909Г.” с. БРЕСТОВО са длъжни:

1. Да спазват Устава;

2. Да плащат редовно членския си внос;

3. Да пазят и обогатяват читалищното имущество;

4. Да работят за утвърждаване и в защита на доброто име и интересите на читалището.

**Чл.10** Членството в читалището се прекратява:

1. От Общото събрание с изключване, при:

а/ системно неспазване или грубо нарушаване на Устава на читалището;

б/ нелоялност, злонамерено и непристойно поведение, уронващо авторитета и доброто име на читалището;

в/ посегателство върху имуществото на читалището.

г/ неплащане на членски внос за срок от 1 (една) година.

2. При трайна невъзможност да упражнява членството си или при поставяне на лицето под пълно запрещение.

3. При прекратяване на юридическото лице член на Читалището.

4. По собствено желание, с писмена молба от страна на лицето.

**ГЛАВА ПЕТА**

**УПРАВЛЕНИЕ И КОНТРОЛ**

**Чл.11**  Органи на  управление на читалището са:

1. Общото събрание /ОС/;

2. Читалищното настоятелство /ЧН/;

3. Проверителната комисия /ПК/.

**Чл.12**(1) Върховен орган на читалището е Общото събрание.

(2) ОС се състои от всички членове на читалището имащи право на глас.

(3) Право на глас в Общото събрание имат действителните членове с редовно заплатен членски внос към края на календарната година, предшестваща провеждането на Общо събрание.

**Чл.13**(1) Общото събрание:

1. Приема, изменя и допълва Устава;

2. Избира и освобождава членовете на Читалищното Настоятелство, Председателя и Проверителната комисия;

3. Определя броя на членовете на читалищното Настоятелство и Проверителната комисия.

4. Приема вътрешните актове, необходими за организацията на дейността на читалището;

4. Приема и изключва членове на читалището;

5. Определя основните насоки на дейността на читалището;

6. Взема решение за членуване или прекратяване на членството в читалищно сдружение;

7. Приема бюджета на читалището;

8. Приема годишния отчет до 30 март на следващата година;

9. Определя размера на членския внос;

10. Отменя решения на другите органи на читалището;

11. Взема решения за откриване на клонове на читалището след съгласуване с общината;

12. Взема решения за прекратяване на читалището;

13. Взема решения за внасяне до съда на незаконосъобразни действия на ръководството или отделни читалищни членове.

(2) Решенията на Общото събрание са задължителни за другите органи на читалището.  
  
**Чл.14** (1) Редовно Общо събрание на читалището се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия или на една трета от членовете на читалището с право на глас. При отказ на Настоятелството да свика извънредно общо събрание, до 15 дни от постъпването на искането Проверителната комисия или една трета от членовете на читалището с право на глас могат да свикат Извънредно Общо събрание от свое име.

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, без оглед броя на присъстващите членове.

(4) Решенията се вземат с мнозинство повече от половината от присъстващите членове.

(5) Две трети от членовете на Общото събрание на Народното Читалище могат да предявят иск пред Окръжния съд по седалището на читалището за отмяна на решение на Общото събрание, ако то противоречи на закона или устава.

(6) Искът се предявява в едномесечен срок от узнаването на решението, но не по-късно от една година от датата на вземане на решението.

**Чл.15** (1) Изпълнителен орган на читалището е Настоятелството.

(2) Настоятелството на НЧ „ПРОБУДА – 1909Г.” с. БРЕСТОВО се състои от 3 (трима) членове, избрани за срок до 3 (три) години. Настоятелството се състои от Председател и членове. Промени в неговия брой и състав могат да се правят на общите годишни и извънредни събрания на Общото събрание на Читалището.

(3) Членове на настоятелството могат да бъдат само членове на читалището. Същите не могат да бъдат помежду си роднини по права и по съребрена линия до четвърта степен с членовете на проверителната комисия и секретаря, което декларират писмено.

**Чл.16** (1) Настоятелството:

1. Свиква Общото събрание;

2. Осигурява изпълнението на решенията на Общото събрание;

3. Подготвя и внася в Общото събрание проект Стратегия за развитие на Читалището и проект на бюджет.

4. Подготвя и внася в Общото събрание отчет за дейността на читалището;

5. Назначава Секретаря на читалището и утвърждава длъжностната му характеристика;

6. Взема решения за отдаване на имоти под наем;

7. Приема членове на читалището, въз основа на подадена писмена молба;

8. Работи за увеличаване членовете на читалището и следи за спазване броя на числения им състав според ЗНЧ;

9. Направлява основната дейност на читалището, като спазва законите и се ръководи от Устава, решенията на Общото събрание и собствените си решения;

10. Взема решения за освобождаване и назначаване на работещите щатни и хонорувани служители на читалището, съобразно бюджета,

11. Взема решения за сключване на договори с други физически и юридически лица и разкриване на съвместни културно-образователни дейности, в съответствие с Устава и бюджета на читалището;

12. Взема решения за морално и материално стимулиране, награждава спонсори, партньори, изявени дейци в читалищната дейност, редовни читатели, възпитаници и самодейци  с грамоти, плакети и др., в съответствие с Устава и бюджета на читалището;

13. Внася предложение в Община Ловеч и други органи и организации за строителство, реконструкция, модернизация, поддръжка, ремонт и обзавеждане на материалната база, за създаване на материални, морални, финансови и социални условия за развитие на дейностите;

(2) Настоятелството на НЧ „ПРОБУДА- 1909Г.” с. БРЕСТОВО провежда заседания най-малко 1 (един) път на тримесечие и работи при пълна прозрачност. Заседанията са редовни, когато на тях присъстват повече от половината му членове и поне един член на проверителната комисия.

(3) Настоятелството взема решения с мнозинство повече от половината на членовете си. Ако има особено мнение, то се мотивира писмено.

(4) Редовните заседания на Настоятелството се провеждат с писмено предизвестие на Председателя съдържащо: дневен ред, дата, място и час на заседанието.

(5) Членовете на настоятелството се освобождават предсрочно:

1. при установяване на съществени нарушения на закона и устава и незадоволителна оценка за дейността им от общото събрание на читалището.

2. при трайна невъзможност да изпълняват задълженията си;

3. при шест последователни безпричинни отсъствия от заседания;

4. при подаване на молба по собствено желание.

(6) Настоятелството работи по правилник приет на първото заседание след избора му.

**Чл.17** (1) Председателят на НЧ „ПРОБУДА- 1909Г.” с. БРЕСТОВО е член на Настоятелството и се избира от Общото събрание за срок до 3 (три) години.

(2) Председателят:

1. Представлява читалището;

2. Организира дейността на читалището съобразно закона, Устава и решенията на Общото събрание;

3. Свиква и ръководи заседанията на Настоятелството и председателства Общото събрание;

4. Отчита дейността си пред Настоятелството;

5. Сключва и прекратява трудовите договори със служителите, съобразно бюджета на читалището и въз основа решение на Настоятелството;

6. Сключва и прекратява договори с други физически и юридически лица по решение на Настоятелството;

7. Заверява разходните документи и контролира работата на читалищния Секретар;

8. Представя пред Кмета на Община Ловеч ежегодно в срок до 10 ноември предложения за дейността на читалището през следващата година;

9. Представя пред Кмета на Община Ловеч и Общинския съвет ежегодно до 31 март доклад за осъществените читалищни дейности, в изпълнение на годишната програма за развитие на читалищната дейност в Община Ловеч и за изразходваните от бюджета средства през предходната година. Присъства на заседанието на Общинския съвет, в което се обсъжда внесения от него доклад.

**Чл.18** (1) Секретарят на НЧ „ПРОБУДА-1909Г.” с. БРЕСТОВО се назначава от Читалищното настоятелство.

(2) Секретарят:

1. Организира изпълнението на решенията на Настоятелството, включително решенията за изпълнението на бюджета;

2. Организира текущата основна и допълнителна дейност;

3. Отговаря за работата на щатния и хонорувания персонал;

4. Представлява читалището заедно и поотделно с Председателя;

5. Отчита дейността си пред Настоятелството.

(3) Секретарят не може да е в роднински връзки с членовете на Настоятелството и на Проверителната комисия по права и по съребрена линия до четвърта степен, както и да бъде съпруг/а на Председателя на читалището.

(4) Секретарят може да бъде освободен:

1. по собствено желание изразено в писмен вид до Настоятелството;

2. при установяване на съществени нарушения на Устава и Закона и незадоволителна оценка за работата от Настоятелството;

3. при трайна невъзможност да изпълнява задълженията си, като функциите му се поемат от Председателя без финансово обезпечение.

**Чл.19** (1) Проверителната комисия на НЧ „ПРОБУДА-1909Г.” с. БРЕСТОВО се състои от 3 (трима) членове, избрани за срок до 3 (три) години.

(2) Проверителната комисия осъществява контрол върху дейността на Настоятелството, Председателя и Секретаря на читалището по спазване на законодателството, Устава и решенията на Общото събрание

(3) При констатирани нарушения, Проверителната комисия уведомява Общото събрание на читалището, а при данни за нарушения или съмнения за извършено престъпление и органите на съдебната система.

(4) Членовете на Проверителната комисия присъстват на заседанията на Настоятелството само със съвещателен глас.

(5) Членовете на Проверителната комисия не могат да бъдат лица, които са в трудово правни отношения с читалището или са роднини на членовете на Настоятелството, на Председателя или на Секретаря по права и по съребрена линия до четвърта степен, което декларират писмено.

(6) Проверителната комисия работи по правилник, приет на първото заседание след избора й.

**ГЛАВА ШЕСТА**

**ИМУЩЕСТВО И ФИНАНСИРАНЕ**

**Чл.20** (1) Имуществото на читалището се състои от право на собственост и от други вещни права, дълготрайни и малотрайни материални активи, дарени, придобити със собствени средства или предоставени за стопанисване от Община Ловеч.

(2) Членовете на Настоятелството и Проверителната комисия, Председателят и Секретарят, както и членовете на техните семейства нямат право на възмездно или безвъзмездно предоставяне за лично ползване на читалищно имущество.

**Чл.21** (1) НЧ „ПРОБУДА- 1909Г.” с. БРЕСТОВО набира средства от следните източници:

1. Членски внос;

2. Културно-просветна дейност;

3. Субсидия от държавния и общинските бюджети;

4. Наеми от движимо и недвижимо имущество;

5. Дарения и завещания;

6. Такси за участия в курсове, школи, кръжоци и др. форми на обучение;

7. Проекти финансирани с публични средства;

8. Други приходи.

**Чл.22** (1) Читалището не може да отчуждава недвижими вещи, негова собственост и да учредява ипотека върху тях.

(2) Движимите вещи могат да бъдат отчуждавани, залагани, бракувани или заменяни с по-доброкачествени само по решение на Настоятелството.

**Чл.23** Недвижимото и движимото имущество, собственост на читалището, както и приходите от него не подлежат на принудително изпълнение освен за вземания, произтичащи от трудови правоотношения.

**Чл.24** (1) Единният читалищен бюджет се формира от всички източници на собствени средства, субсидии и дарения.

(2) Читалищното Настоятелство изготвя годишен отчет на приходите и разходите, който се приема от Общото събрание.

(3) Отчетът за изразходваните от бюджета средства се представя в Общината, на чиято територия се намира читалището.

(4) Счетоводната отчетност се води в съответствие със Закона за счетоводството и действаата нормативна уредба.

**ГЛАВА СЕДМА**

**ПРЕКРАТЯВАНЕ**

**Чл.25**(1) НЧ „ПРОБУДА – 1909Г.” с. БРЕСТОВО може да бъде прекратено с решение на Общото събрание, взето с мнозинство най-малко две трети от всички членове на читалището.

(2) НЧ „ПРОБУДА- 1909Г.” с. БРЕСТОВО може да бъде прекратено с ликвидация или по решение на Окръжния съд, когато:

1. дейността му противоречи на закона, устава и добрите нрави;

2. имуществото му не се използва според целите и предмета на дейност на читалището;

3. е налице трайна невъзможност читалището да действа или не развива дейност за период две години;

4. не е учредено по законния ред;

5. е обявено в несъстоятелност.

**ГЛАВА ОСМА**

**ПРЕХОДНИ И ЗАКЛЮЧИТЕЛНИ  РАЗПОРЕДБИ**

**§1**

НЧ „ПРОБУДА- 1909Г.” с. БРЕСТОВО има кръгъл печат с надпис в окръжност - Народно читалище „ПРОБУДА- 1909Г.” – с. БРЕСТОВО, в средата Логото на читалището

**§2**

Професионален празник на читалището е 21 НОЕМВРИ.

**§3**

За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

**§4**

Настоящият устав е приет на Общо събрание на НЧ „ПРОБУДА- 1909Г.“ с. БРЕСТОВО, проведено на 02.07.2020г, в с. БРЕСТОВО, съобразно Законът за народните читалища и отменя досега действащия устав на читалището.

**§5**

Уставът е подписан в 2 (два) еднообразни екземпляра, за Агенция по вписванията и за НЧ „ПРОБУДА- 1909Г.“ с. БРЕСТОВО ,от присъстващите на отчетно изборно събрание, действителни членове на читалището, съгласно приложения списък, който е неразделна част от Устава.